钦定古今图书集成/理学汇编/文学典/第167卷 > 《徐师曾文体明辩》 > 《进田弘正碑文状》前人
## 钦定古今图书集成/理学汇编/文学典/第167卷 > 《徐师曾文体明辩》 > 《进田弘正碑文状》前人

《田弘正魏博德政碑文》“右前件碑文，伏蒙御札朱书，遣臣撰述。恩生望外，事出宸衷，铭镂骨肌，难酬雨露。”

臣伏以陛下所以令臣与弘正立碑，盖欲遣魏博及
镇州将吏等并知弘正首怀忠义，以致功勋，臣若苟
务文章，广征经典，非惟将吏不会，亦恐弘正未详，虽
临四达之衢，难掩万人之口。臣所以效马迁史体，叙
事直书，约李斯碑文，勒铭称制，使弘正见铭而戒逸，
将吏观叙而爱心，不隐寔功，不为溢美，文虽朴野，事
“颇彰明，伏乞天慈，特留神鉴。其碑文谨随状封进，谨
具奏闻，伏听敕旨。”